text: ভুটান ২০টি জেলায় (জংখা ভাষায়: dzongkhags, জংখাগ) বিভক্ত। ভুটান চীন এবং ভারতের তিব্বত স্বায়ত্তশাসিত অঞ্চলের মাঝখানে দক্ষিণ এশিয়ায় হিমালয় পর্বতমালার পূর্বাংশে অবস্থিত।
  
  জংখাগ বা জেলা ভুটানের প্রশাসনিক ব্যবস্থায় একটি গুরুত্বপূর্ণ স্তর। জংখাগগুলো ভুটানের সংবিধানের অধীনে অনেকগুলো ক্ষমতা এবং অধিকারের অধিকারী, যেমন বাণিজ্য নিয়ন্ত্রণ, নির্বাচন পরিচালনা এবং স্থানীয় সরকার গঠন। স্থানীয় সরকার আইন, ২০০৯ অনুসারে ভুটানের স্বরাষ্ট্র ও সংস্কৃতি বিষয়ক মন্ত্রণালয় ২০টি জংখাগের প্রত্যেকটিতে স্থানীয় সরকার প্রতিষ্ঠা করেছে। প্রতিটি জংখাগের নিজস্ব নির্বাচিত সরকার রয়েছে যা অ-আইনসভার কার্যনির্বাহী ক্ষমতা সম্পন্ন করে, তাকে বলা হয় জংখাগ তশোগদু (জেলা পরিষদ)। জংখাগ তুশোগদু একজন জংড্যাগের (রাজকীয় নিয়োগকারী যারা প্রতিটি জংখাগের প্রধান নির্বাহী কর্মকর্তা) নেতৃত্বে জংখাগ প্রশাসনকে সহায়তা করে। প্রত্যেক জংখাগে একটি জংখাগ আদালত রয়েছে যার সভাপতিত্ব করেন জংখাগ দ্রাংপন (বিচারক), যিনি রয়েল জুডিশিয়াল সার্ভিস কাউন্সিলের পরামর্শে ভুটানের প্রধান বিচারপতি কর্তৃক নিযুক্ত হন। জাতীয় কাউন্সিল এবং জাতীয় পরিষদের সমন্বয়ে গঠিত দ্বিকক্ষীয় আইনসভা ভুটানের সংসদে জংখাগগুলো এবং তাদের বাসিন্দারা প্রতিনিধিত্ব করে। প্রতিটি জংখাগে একজন করে জাতীয় কাউন্সিলের প্রতিনিধি  রয়েছে। জাতীয় পরিষদের প্রতিনিধিদের সীমানা কমিশনের সুপারিশ অনুসারে তাদের নিবন্ধিত ভোটার সংখ্যার অনুপাতে জংখাগুলোর মধ্যে বিতরণ করা হয়েছে, তবে শর্ত থাকে যে "কোনও জংখাগে জাতীয় সংসদের আসন দুইটির চেয়ে কম এবং সাতটির চেয়ে বেশি হবে না।"
  
  ২০১৭ সালের আদমশুমারি অনুযায়ী, থিম্পু হল সর্বাধিক জনবহুল জংখাগ, যার বাসিন্দা হল ১৩৮,৭৩৬ জন; গাসা সবচেয়ে কম জনবহুল, যার বাসিন্দা হল ৩,৯৫২ জন। থিম্ফু সর্বাধিক ঘনবসতিপুর্ণ জংখাগ, এর প্রতি বর্গকিলোমিটারে ৬৭.১ জন (প্রতি বর্গমাইলে ১৭৪ জন) মানুষ বসবাস করে। অপরদিকে খাসা হল সবচেয়ে কম ঘনবসতিপূর্ণ জংখাগ, এর প্রতি বর্গকিলোমিটারে ১.৩ জন ( প্রতি বর্গমাইলে ৩.৪ জন) মানুষ বসবাস করে। আয়তনে বৃহত্তম জংখাগ হল ওয়াংডু ফোদ্রাং, যার আয়তন ৪,৩০৮ বর্গকিলোমিটার (১,৬৬৩ বর্গমাইল), এবং সবচেয়ে ছোট তিশিরং, আয়তন ৬৩৯ বর্গকিলোমিটার (২৪৭ বর্গমাইল)।
  
  ইতিহাস
  
  জেলা/জংখাগ
  
  টীকা
  
  পাদটীকা
  
  তথ্যসূত্র
  
  বহিঃসংযোগ
  
  বিষয়শ্রেণী:ভুটানের জেলা
title: ভুটানের জেলা